CELEX: 32020R1272
Language: ro
Date: 2020-06-04 00:00:00
Title: Regulamentul delegat (UE) 2020/1272 al Comisiei din 4 iunie 2020 de modificare și de rectificare a Regulamentului delegat (UE) 2019/979 de completare a Regulamentului (UE) 2017/1129 al Parlamentului European și al Consiliului în ceea ce privește standardele tehnice de reglementare referitoare la informațiile financiare esențiale din rezumatul prospectului, publicarea și clasificarea prospectelor, comunicările cu caracter publicitar privind valorile mobiliare, suplimentele la prospect și portalul pentru notificări (Text cu relevanță pentru SEE)

14.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 300/1
               
            
         REGULAMENTUL DELEGAT (UE) 2020/1272 AL COMISIEI
         din 4 iunie 2020
         de modificare și de rectificare a Regulamentului delegat (UE) 2019/979 de completare a Regulamentului (UE) 2017/1129 al Parlamentului European și al Consiliului în ceea ce privește standardele tehnice de reglementare referitoare la informațiile financiare esențiale din rezumatul prospectului, publicarea și clasificarea prospectelor, comunicările cu caracter publicitar privind valorile mobiliare, suplimentele la prospect și portalul pentru notificări
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată, și de abrogare a Directivei 2003/71/CE (1), în special articolul 7 alineatul (13), articolul 21 alineatul (13) și articolul 23 alineatul (7),
         întrucât:
         
                     (1)
                  
                  
                     În temeiul Regulamentului delegat (UE) 2019/979 al Comisiei (2), emitenții de valori mobiliare convertibile sau preschimbabile în acțiuni ale părților terțe au în prezent obligația ca, în situațiile enumerate la articolul 18 din regulamentul menționat, să publice un supliment la prospectul lor. În schimb, Regulamentul delegat (UE) nr. 382/2014 al Comisiei (3), care a fost înlocuit cu Regulamentul delegat (UE) 2019/979, nu prevedea obligația ca emitenții respectivi să publice un supliment în aceste situații. Întrucât s-a dovedit că aceste norme au funcționat bine și că nu au afectat nivelul de protecție a investitorilor, toate trimiterile la emitenții de valori mobiliare convertibile sau preschimbabile în acțiuni ale părților terțe ar trebui eliminate de pe lista de la articolul 18 alineatul (1) din Regulamentul delegat (UE) 2019/979.
                  
               
                     (2)
                  
                  
                     Pentru ca investitorii să aibă o imagine de ansamblu comparativă asupra evoluției situației fluxurilor de trezorerie a unei entități nefinanciare care emite titluri de capital, ar trebui ca în tabelul 3 din anexa I la Regulamentul delegat (UE) 2019/979 să se introducă coloana cu informațiile privind fluxurile de trezorerie pentru cei doi ani anteriori anului în care s-a emis prospectul.
                  
               
                     (3)
                  
                  
                     Câmpul 26 privind certificatele de depozit din anexa VII la Regulamentul delegat (UE) 2019/979 face trimitere la „DRCP”. În câmpul respectiv ar trebui să se facă trimitere la „DPRS”, deoarece aceasta este referința utilizată în sistemul de date de referință privind instrumentele financiare (FIRDS) gestionat de Autoritatea Europeană pentru Valori Mobiliare și Piețe (ESMA) în conformitate cu Regulamentul (UE) nr. 600/2014 al Parlamentului European și al Consiliului (4).
                  
               
                     (4)
                  
                  
                     Prin urmare, Regulamentul delegat (UE) 2019/979 ar trebui modificat în consecință.
                  
               
                     (5)
                  
                  
                     În versiunile în limbile cehă, engleză, portugheză și slovacă ale articolului 21 din Regulamentul delegat (UE) 2019/979 s-a omis un cuvânt, ceea ce îngreunează înțelegerea acestei dispoziții. Respectiva dispoziție ar trebui corectată în consecință.
                  
               
                     (6)
                  
                  
                     Prezentul regulament se bazează pe proiectele de standarde tehnice de reglementare înaintate Comisiei de Autoritatea Europeană pentru Valori Mobiliare și Piețe (ESMA).
                  
               
                     (7)
                  
                  
                     Din motive de securitate juridică, rezumatele prospectelor aprobate între 21 iulie 2019 și 16 septembrie 2020 ar trebui să fie valabile până la sfârșitul perioadei de valabilitate a prospectelor respective.
                  
               
                     (8)
                  
                  
                     Regulamentul (UE) 2017/1129 și Regulamentul delegat (UE) 2019/979 au intrat în vigoare la 21 iulie 2019. Din motive de securitate juridică și pentru a asigura funcționarea corectă a portalului pentru notificarea prospectelor, ar trebui ca articolul 1 alineatele (1), (3) și (4) și articolul 2 din prezentul regulament delegat să aibă aceeași dată de aplicare ca Regulamentul (UE) 2017/1129 și Regulamentul delegat (UE) 2019/979.
                  
               
                     (9)
                  
                  
                     Având în vedere caracterul urgent al acestei chestiuni, precum și domeniul de aplicare și impactul limitate ale proiectelor de standarde de reglementare pe care se bazează prezentul regulament, ESMA nu a efectuat consultări publice deschise și nici nu a analizat costurile și beneficiile potențiale aferente. ESMA a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (5),
                  
               ADOPTĂ PREZENTUL REGULAMENT:
         
            Articolul 1
            Modificări aduse Regulamentului delegat (UE) 2019/979
            Regulamentul delegat (UE) 2019/979 se modifică după cum urmează.
            
                        1.
                     
                     
                        Articolul 18 alineatul (1) se modifică după cum urmează:
                        
                                    (a)
                                 
                                 
                                    la litera (a), punctele (i) și (ii) se înlocuiesc cu următorul text:
                                    
                                                „(i)
                                             
                                             
                                                un emitent, în cazul în care prospectul se referă la acțiuni sau la alte valori mobiliare transferabile echivalente acțiunilor;
                                             
                                          
                                                (ii)
                                             
                                             
                                                un emitent de acțiuni suport sau de alte valori mobiliare transferabile echivalente acțiunilor, în cazul valorilor mobiliare menționate la articolul 19 alineatul (2) sau la articolul 20 alineatul (2) din Regulamentul delegat (UE) 2019/980;”;
                                             
                                          
                              
                                    (b)
                                 
                                 
                                    la litera (d), punctele (i) și (ii) se înlocuiesc cu următorul text:
                                    
                                                „(i)
                                             
                                             
                                                un emitent, în cazul în care prospectul se referă la acțiuni sau la alte valori mobiliare transferabile echivalente acțiunilor;
                                             
                                          
                                                (ii)
                                             
                                             
                                                un emitent de acțiuni suport sau de alte valori mobiliare transferabile echivalente acțiunilor, în cazul în care prospectul se referă la valorile mobiliare menționate la articolul 19 alineatul (2) sau la articolul 20 alineatul (2) din Regulamentul delegat (UE) 2019/980;”;
                                             
                                          
                              
                                    (c)
                                 
                                 
                                    litera (e) se înlocuiește cu următorul text:
                                    
                                                „(e)
                                             
                                             
                                                părți terțe fac o nouă ofertă publică de cumpărare, astfel cum este definită la articolul 2 alineatul (1) litera (a) din Directiva 2004/25/CE a Parlamentului European și a Consiliului (*1), ori devine disponibil rezultatul unei oferte publice de cumpărare în ceea ce privește oricare dintre următoarele:
                                                
                                                            (i)
                                                         
                                                         
                                                            titlurile de capital ale emitentului, în cazul în care prospectul se referă la acțiuni sau la alte valori mobiliare transferabile echivalente acțiunilor;
                                                         
                                                      
                                                            (ii)
                                                         
                                                         
                                                            titlurile de capital ale emitentului de acțiuni suport sau de alte valori mobiliare transferabile echivalente acțiunilor, în cazul în care prospectul se referă la valorile mobiliare menționate la articolul 19 alineatul (2) sau la articolul 20 alineatul (2) din Regulamentul delegat (UE) 2019/980;
                                                         
                                                      
                                                            (iii)
                                                         
                                                         
                                                            titlurile de capital ale emitentului de acțiuni suport ale certificatelor de depozit, în cazul în care prospectul este elaborat în conformitate cu articolele 6 și 14 din Regulamentul delegat (UE) 2019/980;
                                                         
                                                      
                                          
                                       (*1)  Directiva 2004/25/CE a Parlamentului European și a Consiliului din 21 aprilie 2004 privind ofertele publice de cumpărare (OJ L 142, 30.4.2004, p. 12).”;"
                        
                                 
                              
                                    (d)
                                 
                                 
                                    la litera (f), punctele (i) și (ii) se înlocuiesc cu următorul text:
                                    
                                                „(i)
                                             
                                             
                                                acțiunile sau alte valori mobiliare transferabile echivalente acțiunilor;
                                             
                                          
                                                (ii)
                                             
                                             
                                                valorile mobiliare, astfel cum se menționează la articolul 19 alineatul (2) din Regulamentul delegat (UE) 2019/980;”;
                                             
                                          
                              
                                    (e)
                                 
                                 
                                    litera (h) se înlocuiește cu următorul text:
                                    
                                                „(h)
                                             
                                             
                                                în cazul unui prospect care se referă la acțiuni sau la alte valori mobiliare transferabile echivalente acțiunilor ori la valorile mobiliare menționate la articolul 19 alineatul (2) sau la articolul 20 alineatul (2) din Regulamentul delegat (UE) 2019/980, este probabil ca un nou angajament financiar semnificativ să ducă la o modificare semnificativă a valorilor brute, astfel cum este definită la articolul 1 litera (e) din regulamentul delegat respectiv;”.
                                             
                                          
                              
                  
                        2.
                     
                     
                        Se introduce următorul articol 22a:
                        
                           „Articolul 22a
                           
                           Rezumatele prospectelor aprobate între 21 iulie 2019 și 16 septembrie 2020 pentru entitățile nefinanciare care emit titluri de capital
                           Rezumatele prospectelor care conțin informațiile menționate în tabelul 3 din anexa I și care au fost aprobate între 21 iulie 2019 și 16 septembrie 2020 ar trebui să fie valabile până la sfârșitul perioadei de valabilitate a prospectelor respective.”
                        
                     
                  
                        3.
                     
                     
                        Anexa I se modifică în conformitate cu anexa 1 la prezentul regulament.
                     
                  
                        4.
                     
                     
                        Anexa VII se modifică în conformitate cu anexa 2 la prezentul regulament.
                     
                  
         
            Articolul 2
            Rectificări aduse Regulamentului delegat (UE) 2019/979
            (nu privește versiunea în limba română)
         
         
            Articolul 3
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Cu toate acestea, articolul 1 alineatele (1), (3) și (4) și articolul 2 se aplică de la 21 iulie 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 168, 30.6.2017, p. 12.
         
            (2)  Regulamentul delegat (UE) 2019/979 al Comisiei din 14 martie 2019 de completare a Regulamentului (UE) 2017/1129 al Parlamentului European și al Consiliului în ceea ce privește standardele tehnice de reglementare referitoare la informațiile financiare esențiale din rezumatul prospectului, publicarea și clasificarea prospectelor, comunicările cu caracter publicitar privind valorile mobiliare, suplimentele la prospect și portalul pentru notificări și de abrogare a Regulamentului delegat (UE) nr. 382/2014 al Comisiei și a Regulamentului delegat (UE) 2016/301 al Comisiei (JO L 166, 21.6.2019, p. 1).
         
            (3)  Regulamentul delegat (UE) nr. 382/2014 al Comisiei din 7 martie 2014 de completare a Directivei 2003/71/CE a Parlamentului European și a Consiliului în ceea ce privește standardele tehnice de reglementare pentru publicarea de suplimente la prospect (JO L 111, 15.4.2014, p. 36).
         
            (4)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).
         
            (5)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
      
      
         
            ANEXA 1
            În anexa I la Regulamentul delegat (UE) 2019/979, tabelul 3 se înlocuiește cu următorul text:
            
               
                  „Tabelul 3
               
               
                  Situația fluxurilor de trezorerie pentru entitățile nefinanciare (titluri de capital)
               
               
                            
                        
                        
                           
                              Anul
                           
                        
                        
                           
                              Anul -1
                           
                        
                        
                           
                              Anul -2
                           
                        
                        
                           
                              Situația interimară
                           
                        
                        
                           
                              Situația interimară comparativă din aceeași perioadă a anului precedent
                           
                        
                     
                           
                              *Valoarea netă relevantă a fluxurilor de trezorerie din activități de exploatare și/sau a fluxurilor de trezorerie din activități de investiții și/sau a numerarului din activități de finanțare”
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
      
      
         
            ANEXA 2
            În tabelul 1 din anexa VII la Regulamentul delegat (UE) 2019/979, în coloana „Formatul și standardul care trebuie utilizate pentru raportare”, la numărul 26, „DRCP” se înlocuiește cu „DPRS”.